LV Eiropas Savienības Oficiālais Vēstnesis C 165/5

Grozījuma pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2015/C 165/06)

Šī publikācija dod tiesības izteikt iebildumus pret grozījuma pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

APSTIPRINĀŠANAS PIETEIKUMS ATTIECĪBĀ UZ PRODUKTA SPECIFIKĀCIJAS GROZĪJUMU, KAS NAV MAZNOZĪMĪGS, AIZSARGĀTA CILMES VIETAS NOSAUKUMA / AIZSARGĀTAS ĢEOGRĀFISKĀS IZCELSMES NORĀDES GADĪJUMĀ

Grozījuma apstiprināšanas pieteikums saskaņā ar Regulas (ES) Nr. 1151/2012 53. panta 2. punkta pirmo daļu

LIMONE DI SIRACUSA

ES Nr.: IT-PGI-0105-01300 – 19.01.2015.

ACVN ( ) AĢIN ( X )

1. Pieteikuma iesniedzēja grupa un tās likumīgās intereses

Consorzio di tutela del Limone di Siracusa IGP (AĢIN Limone di Siracusa aizsardzības biedrība) Adrese: C/o SOAT di Siracusa Via De Caprio 57 – 96100 Siracusa

AĢIN Limone di Siracusa aizsardzības biedrībai ir tiesības iesniegt grozījuma pieteikumu Lauksaimniecības un mežsaimniecības ministrijas 2013. gada 14. oktobra Dekrēta Nr. 12511 13. panta 1. punkta nozīmē.

2. Dalībvalsts vai trešā valsts

Itālija

3. Produkta specifikācijas punkts, uz kuru attiecas grozījums vai grozījumi

—

☐

—

☒

—

☐

—

☐

—

☒

—

☐

—

☒

—

☒

4. Grozījuma vai grozījumu veids

—

☒

—

☐

5. Grozījums vai grozījumi

Produkta apraksts

— Svītro datumus, kas attiecas uz augļu veidu Primofiore, Bianchetto jeb Maiolino un Verdello novākšanas laiku. Šā grozījuma pamatā ir dažādu klimatisko un komerciālo faktoru ārkārtīgi straujā mainība, un šis grozījums ļauj ievākt specifikācijas prasībām atbilstošus augļus arī laikposmā, kas neatbilst pašreiz spēkā esošajā specifikācijā noteiktajam.

— Specifikācijas 2. pantā iekļauj šādu rindkopu: “Neskarot prasības, kas attiecas uz individuāliem augļu veidiem, no tiem atšķirīgu šķiru, izmēra diapazonu, mizas krāsu, svara un lieluma augļus ar AĢIN “Limone di Siracusa” drīkst aizsargāt vienīgi tad, ja tie paredzēti tikai pārstrādei. Šos augļus nedrīkst pārdot galapatērētājam.”

Šis grozījums ražotājiem ļauj apmierināt aizvien pieaugošo pieprasījumu pēc AĢIN Limone di Siracusa no pārstrādes nozares, it īpaši sulu, saldējuma un konditorejas izstrādājumu ražotājiem. Pārstrādes nozari vairāk interesē produkta organoleptiskās īpašības, nevis tādi komerciālie aspekti kā, piemēram, izmērs pēc kalibrēšanas, mizas krāsa un “ekstra” vai pirmā šķira. Tāpēc grozījums paredzēts, lai apmierinātu šo tirgus pieprasījumu, vienlaikus saglabājot AĢIN Limone di Siracusa īpašības svaigajā produkcijā, ko pārdod galapatērētājam.

Ražošanas metode

Specifikācijas 6. panta pēdējo teikumu: “Visā ražas gadā un no visiem ziedēšanas cikliem kopā no hektāra pieļaujams novākt ne vairāk par 29 t citronu.”

aizstāj ar šādu:

“Visā ražas gadā un no visiem ziedēšanas cikliem kopā no hektāra pieļaujams novākt ne vairāk par 29 t citronu, kas paredzēti tiešam patēriņam.”

Tādējādi šis teikums nepārprotami norāda, ka maksimālais atļautais ražošanas apjoms attiecas tikai uz tiešo patēriņu. Šis ierobežojums neattiecas uz pārstrādes nozarei paredzētajiem Limone di Siracusa augļiem.

Uzglabāšana pēc ražas novākšanas, iepakošana un marķēšana

Iekļauj šādu frāzi: “Vasku un mākslīgu fungicīdu lietošana pēc ražas novākšanas ir aizliegta.” Lēmums šīs vielas aizliegt ir saskaņā ar jaunākajām tirgus tendencēm.

Augļiem, kas paredzēti pārstrādei, izveidoti īpaši iepakošanas un marķēšanas noteikumi, kas nodrošinātu produktu izsekojamību un izcelsmes noteikšanu un ļautu nepārprotami identificēt pārstrādes nozarei paredzētos Limone di Siracusa augļus.

Logotips

Pēc ražotāju lūguma līdzšinējais specifikācijā iekļautais logotips aizstāts ar modernāku logotipu, kurā ietverta norāde uz AĢIN. Tehniskā ziņā jaunais logotips ir labāk piemērots lietošanai jebkurā drukas veidā un formātā nekā līdzšinējais logotips, kurā vārdi Limone di Siracusa aizņem nelielu daļu logotipa un ir grūti salasāmi, it īpaši, ja tas uzdrukāts mazā formātā.

Tāpēc līdzšinējo logotipu

aizstāj ar šādu:

Specifikācijā sniedz detalizētu jaunā logotipa tehnisko aprakstu.

Tiesību aktu atjauninājumi

Tā kā ES tiesību akti par galapatērētājiem paredzēto pārtikas produktu marķējumu un noformējumu tiek pastāvīgi atjaunināti, specifikācijas 8. panta teikumu

“Fasētiem produktiem Direktīvas 79/112/EEK nozīmē papildus informācijai, ko paredz vienotie kvalitātes standarti, norāda tīrsvaru.”,

svītrojot atsauci uz Direktīvu 79/112/EEK, groza šādi:

“Fasētiem produktiem, kā tie definēti Savienības tiesību aktos, papildus informācijai, ko paredz vienotie kvalitātes standarti, norāda tīrsvaru.”

VIENOTS DOKUMENTS

LIMONE DI SIRACUSA

ES Nr.: IT-PGI-0105-01300 – 19.01.2015.

ACVN ( ) AĢIN ( X )

1. Nosaukums

Limone di Siracusa

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids

1.6. grupa. Svaigi vai pārstrādāti augļi, dārzeņi un labība

3.2. Apraksts par produktu, uz kuru attiecas 1. punktā minētais nosaukums

Aizsargāto ģeogrāfiskās izcelsmes norādi Limone di Siracusa (“Sirakūzu citrons”) drīkst izmantot tikai attiecībā uz “Femminello” šķirnes un tās klonu citroniem, kas pieder pie sugas Citrus limon (L.) Burm. un ko audzē īpašos stādījumos 4. punktā noteiktajā Sirakūzu provinces teritorijā.

Parametri, kas raksturo citronkoka augļus atkarībā no to ievākšanas laika, ir šādi.

Primofiore ir augļi, kurus novāc, sākot no 1. oktobra, un kuriem ir šādas īpašības:

mizas krāsa : gaišzaļa līdz citrondzeltena; forma : eliptiska; izmērs : vidējs līdz liels; augļa svars : vismaz 100 g; mīkstuma krāsa : gaišzaļa līdz citrondzeltena; sulas krāsa : citrondzeltena; filtrētas sulas minimālais iznākums : > 34 % no masas; mīkstuma gaismas laušanas koeficients Briksa grādos : > 7; skābums : > 6 %.

Bianchetto jeb Maiolino (jeb “pavasara citrons”) ir augļi, kurus novāc, sākot no 15. aprīļa, un kuriem ir šādas īpašības:

mizas krāsa : gaišdzeltena; forma : eliptiska vai ovāla; izmērs : liels; augļa svars : vismaz 100 g; mīkstuma krāsa : dzeltena; sulas krāsa : citrondzeltena; filtrētas sulas minimālais iznākums : > 30 % no masas; mīkstuma gaismas laušanas koeficients Briksa grādos : > 6,5; skābums : > 5,5 %.

Verdello (jeb “vasaras citrons”) ir augļi, kurus novāc, sākot no 1. jūlija, un kuriem ir šādas īpašības:

mizas krāsa : gaišzaļa; forma : eliptiska vai lodveida; izmērs : vidēji liels; augļa svars : vismaz 100 g; mīkstuma krāsa : citrondzeltena; sulas krāsa : citrondzeltena; filtrētas sulas minimālais iznākums : > 25 % no masas; mīkstuma gaismas laušanas koeficients Briksa grādos : > 6; skābums : > 5,5 %.

Ar aizsargāto ģeogrāfiskās izcelsmes norādi Limone di Siracusa apzīmētos citronus piedāvājot tirgū, tiem jābūt svaigiem “ekstra” un pirmās šķiras augļiem. Pēc augļu kalibrēšanas pieļaujams ar AĢIN pārdot 3., 4. un 5. lieluma citronus.

Neskarot prasības, kas attiecas uz individuāliem augļu veidiem, no tiem atšķirīgu šķiru, izmēra diapazonu, mizas krāsu, svara un lieluma augļus ar AĢIN Limone di Siracusa drīkst aizsargāt vienīgi tad, ja tie paredzēti tikai pārstrādei. Šos augļus nedrīkst pārdot galapatērētājam.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

—

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Visi Limone di Siracusa ražošanas posmi noris noteiktajā ģeogrāfiskajā apgabalā.

Augļus no koka novāc ar rokām. No zara augļus atdala, ar ražas novākšanas šķērēm pārgriežot ziednesi.

Ražu novāc tieši no koka ar tradicionāliem paņēmieniem – izraugoties augļus tādā attīstības stadijā, kad tiem ir laba kvalitāte organoleptiskajā un estētiskajā ziņā.

Visā ražas gadā un no visiem ziedēšanas cikliem kopā no hektāra pieļaujams novākt ne vairāk par 29 t citronu, kas paredzēti tiešam patēriņam.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

Vasku un mākslīgu fungicīdu lietošana pēc ražas novākšanas ir aizliegta.

Atļautie iepakojumam izmantojamie materiāli ir kartons, koks un plastmasa. Pieļaujams arī vairākkārt izmantojams plastmasas iepakojums, kas paredzēts otrreizējai pārstrādei. Atļauts izmantot tīkliņus un maisiņus; tīkliņiem jāpiestiprina plastmasas lente.

3.6. Ar reģistrēto nosaukumu apzīmētā produkta marķēšanas īpašie noteikumi

Vismaz uz vienas iepakojuma puses ar labi salasāmiem un skaidriem burtiem, kas tieši uz iepakojuma uzspiesti kā neizdzēšams zīmogs vai arī lasāmi uz iepakojumā iekļautas vai stingri pie tā piestiprinātas etiķetes, obligāti jānorāda citronu šķirne, izcelsme, kategorija, izmērs pēc kalibrēšanas, partijas numurs. Ja augļus pārdod bez iepakojuma, visiem citroniem obligāti jābūt ar uzlīmi.

Uz katra iesaiņojuma un katra iepakojuma jābūt šādam Limone di Siracusa logotipam.

Pārstrādei paredzētos augļus nedrīkst pārdot mazumtirdzniecībā vai fasētā veidā. Tos drīkst pārdot nefasētā veidā, bez etiķetēm, iepakojumā vai tarā, ja vismaz uz vienas iepakojuma puses ar labi salasāmiem un skaidriem burtiem, kas tieši uz iepakojuma uzspiesti kā neizdzēšams zīmogs vai arī lasāmi uz iepakojumā iekļautas vai stingri pie tā piestiprinātas etiķetes, ir norādīta citronu šķirne, izcelsme, kategorija, izmērs pēc kalibrēšanas, partijas numurs. Tos drīkst arī tieši piegādāt neiepakotā veidā īpašās redeļu kastēs, kurās atļauts pārvadāt vienīgi AĢIN Limone di Siracusa augļus; tādā gadījumā transporta dokumentos jāiekļauj šāds formulējums: “Limone di Siracusa IGP destinato alla trasformazione” (“AĢIN Limone di Siracusa, kas paredzēti pārstrādei”) un norāde: šķirne, ziedēšanas cikls, kategorija(-as), izmēri pēc kalibrēšanas, partijas numurs.

Aizliegts pievienot apzīmējumus un norādes, kas atšķiras no tām, kuras ir skaidri paredzētas specifikācijā, tostarp kvalitāti norādošus īpašības vārdus, piemēram, fine, superiore, selezionato, scelto ([izsmalcināts, augstākā labuma, izmeklēts, īpaši atlasīts) vai tamlīdzīgus apzīmējumus. Nav atļauts lietot slavinoša rakstura teicienus.

4. Ģeogrāfiskā apgabala īsa definīcija

Ar AĢIN Limone di Siracusa apzīmēto citronu ģeogrāfiskajā audzēšanas apgabalā ietilpst Augusta, Melilli, Siracusa, Avola, Noto, Rosolini, Floridia, Solarino, Sortino un Priolo Gargallo pašvaldības teritorija. Šis audzēšanas apgabals stiepjas ne tālāk par 10 km no Jonijas jūras krasta un atrodas ne augstāk par 210 metriem virs jūras līmeņa, un ziemeļos to ierobežo ielejas uz dienvidiem no periodiski izžūstošās Porcaria ūdensteces, bet dienvidos – ielejas uz dienvidiem no Tellaro upes.

5. Saikne ar ģeogrāfisko apgabalu

Limone di Siracusa augļiem raksturīgs liels sulas iznākums, vidēji liels izmērs un nepārtraukts ražas novākšanas laiks – tie novācami visu gadu. Šādas īpatnības citroni iegūst audzēšanas apgabala augsnes īpašību un klimatisko apstākļu, kā arī šķirnes īpašību ietekmē. Limone di Siracusa audzē Sicīlijas piekrastes joslā un atsevišķos ierobežotos apvidos Sirakūzu provinces ūdensteču ielejās. Gada vidējās temperatūras, kas novērotas Sirakūzu piekrastes līdzenumā, liecina, ka klimats šajā vidē ir mērens no oktobra līdz martam, bet sauss no aprīļa līdz septembrim. Visā šajā apgabalā augsnes ir ļoti auglīgas, samērā dziļas un bagātas ar barības vielām un organiskajiem savienojumiem.

Citronu audzēšanā noteicošais faktors ir ūdens. Limone di Siracusa audzēšanas apgabalā ūdens rezerves nodrošina Ragūzas plakankalnes lielais pazemes ūdensbaseins, kas ir vissvarīgākā dabiskā ūdenskrātuve visā Sicīlijā, un virszemes ūdensteces. Ūdens pietiekamība apvienojumā ar gaisa mitrumu izšķiroši ietekmē Limone di Siracusa augļu kvalitāti: apstākļos, kad augiem nav jācieš no ūdens trūkuma, un vidēji mitrā gaisā augļi izaug sulīgāki, pēc formas vienveidīgāki un ar plānāku mizu, un tie novācami 12 mēnešus gadā.

Sicīlija lepojas ar savu citrusu audzēšanas vēsturi un senu tradīciju ievērošanu šajā augļkopības nozarē, kuras pārmantotas no paaudzes paaudzē un Sirakūzu augļudārzos turpinās vēl šodien, jo ir nodibināta īpaša Limone di Siracusa audzēšanas speciālistu sagatavošanas skola.

Atsauce uz specifikācijas publikāciju

(Šīs regulas (2) 6. panta 1. punkta otrā daļa)

Valdība ir uzsākusi valsts iebildumu procedūru, AĢIN Limone di Siracusa atzīšanas pieteikumu 2014. gada 10. decembrī publicējot Itālijas Republikas Oficiālā Vēstneša (Gazzetta Ufficiale della Repubblica Italiana) 286. numurā.

Produkta specifikācijas konsolidētā redakcija ir pieejama šajā tīmekļa vietnē: http://www.politicheagricole.it/flex/cm/pages/ServeBLOB.php/L/IT/IDPagina/3335

vai

atverot Lauksaimniecības un mežsaimniecības ministrijas tīmekļa vietnes mājaslapu (www.politicheagricole.it), uzklikšķinot uz Prodotti DOP IGP (ekrāna augšdaļas labajā pusē), tad uz Prodotti DOP IGP STG (ekrāna kreisajā malā) un, visbeidzot, uz Disciplinari di Produzione all’esame dell’UE.

(1) OV L 343, 14.12.2012., 1. lpp.

(2) Skatīt 1. zemsvītras piezīmi.